Brian Caswell

Awdur ffuglen i oedolion ifanc yw   Brian Paul Caswell (geni 13 Ionawr 1954). Mae'n byw yn Awstralia bellach, ond yn hanu o Gymru

 Bywgraffiad 
Ganwyd Brian Caswell ym mhentref Gwernaffield Sir y Fflint, ar 13 Ionawr 1954ISFDB Summary Bibliography: Brian Caswell adalwyd 20/05/2018 . Symudodd ei deulu i Loegr, pan oedd yn 5 mlwydd oed. Pan oedd yn 12 oed, ym 1966, symudodd teulu Caswell i De Cymru Newydd. Derbyniodd gradd BA a Diploma Addysg o Brifysgol De Cymru NewyddArchif Prifysgol Canberra  adalwyd 20/05/2018. Yn y 1970au, dechreuodd Caswell i ganu a chyfansoddi caneuon, a bu'n llwyddiannus am rai blynyddoedd. Llwyddodd un o'i ganeuon i gyrraedd y 40 uchaf yn siartiau cerddoriaeth Awstralia ac enillodd Guitar Aur ar y cyd a'i frawd y cannwr gwlad Allan Caswell am gân y flwyddyn ym 19811981 Country Music Awards  adalwyd 20/05/2018. Daeth yn athro ysgol ym 1976, gan roi'r gorau i berfformio, ond yn parhau i ysgrifennu caneuon.

Rhwng 1976 a 1990 Penguin Books Australia, Authors - Brian Caswell adalwyd 20/05/2018 bu Caswell yn gweithio fel athro a hyfforddwr pêl-fasged Bu'n athro hanes, Saesneg ac ysgrifennu creadigol mewn sawl ysgol uwchradd. Dechreuodd ysgrifennu ar gyfer ei ddisgyblion gan gyhoeddi ei lyfr cyntaf, Merryll of the Stones, ym 1989.Catalog The University Of Queensland Press, Brisbane Australia adalwyd 20/05/2018 Rhoddodd y gorau i ddysgu ar ôl llwyddiant ei ddau lyfr cyntaf a dechreuodd ysgrifennu yn llawn-amser.

Ym 1998, dechreuodd weithio gyda'i ffrind a chydawdur David Chiem, i ddatblygu MindChamps - gwmni a sefydlwyd i ymchwilio i niwrowyddoniaeth a seicoleg addysg ac i ddatblygu strategaethau dysgu addas at ofynion yr 21ain Ganrif. Ers 2007 mae wedi ysgrifennu pum llyfr i rieni ac athrawon ar wahanol agweddau o addysg a datblygiad y meddylfryd dysgu..

Mae Caswell yn byw yn Fountaindale, De Cymru Newydd, gyda'i wraig, Marlene.

 Llyfryddiaeth 
Ffuglen:

 Merryll of the Stones (1989)
 A Dream of Stars (1991)
 A Cage of Butterflies (1992)
 Mike (1993)
 Lisdalia (1994)
 Dreamslip (1994)
 Darryl (1995)
 Deucalion (1995)
 Maddie (1995)
 Sweet Revenge (1995)
 Asturias (1996)
 Relax Max! (1997)
 Only the Heart (1997), ar y cyd â  David Phu An Chiem.
 Gargantua (1998)
 Gladiators in the Holo-Colosseum (1998)
 Messengers of the Great Orff (1998)
 TeeDee and the Collectors, or How It All Began (1998)
 The View from Ararat (1998)
 The Full Story (2002) ar y cyd â  David Phu An Chiem.
 Double Exposure (2005)
 Loop (2006)
 Cruisin''' (2008)
 The Dreams of the Chosen (2013)

Addysg a Dysgu:

 Deeper than the Ocean (2007) ar y cyd â  David Phu An Chiem.
 The Art of Communicating with Your Child (2009) ar y cyd â  David Phu An Chiem
 The 3-Mind Revolution (2009) ar y cyd â  David Phu An Chiem (Ail argraffiad 2016).
 Talking with the Sky (2010) ar y cyd â  David Phu An Chiem a Kylie Bell.
 Magic Moments: Small Beginnings (2013) ar y cyd â Carmee Lim.

Gwobrau ac anrhydeddau
Enwyd Merryll of the Stones, ei nofel gyntaf, yn Llyfr Anrhydedd gan Gyngor Llyfrau Plant Awstralia (CBC) ym 1990 yng Ngwobrau Llyfr y Flwyddyn ar gyfer darllenwyr hŷnGood reads Brian Caswell adalwyd 20/05/2018. Cafodd ei ail nofel, A cage of butterflies, ei restru ar y rhestr fer ar gyfer Gwobr Llyfr y Flwyddyn CBC 1993, a Gwobr Llyfr Awdio y Flwyddyn. Ym 1995 derbyniodd Deucalion Gwobr Llenyddiaeth Heddwch y PlantRead how You Want - Author - Brian Caswell adalwyd 20/05/2018, a Gwobr Aurealis ar gyfer Ffuglen Wyddoniaeth a Ffantasi (Adran Oedolion Ifanc). Roedd Deucalion hefyd ar y rhestr fer ar gyfer Gwobr Llyfr y Flwyddyn CBS 1996. Derbyniodd Lisdalia'' Gwobr Llenyddiaeth Amlddiwylliannol i Blant ym 1995, a chafodd ei ganmol yn fawr yng Ngwobrau Hawliau Dynol yr un flwyddyn.

 Cyfeiriadau 

Categori:Awduron geiriau caneuon
Categori:Genedigaethau 1954
Categori:Llenorion Saesneg o Awstralia
Categori:Llenorion Saesneg o Gymru